## Pravilnik o izmjenama i dopunama Pravilnika o izradi procjene opasnosti

### NN 114/2002 (1.10.2002.), Pravilnik o izmjenama i dopunama Pravilnika o izradi procjene opasnosti

# MINISTARSTVO RADA I SOCIJALNE SKRBI

1839

Na
temelju članka 18. stavka 7. Zakona o zaštiti na radu (»Na­rodne novine«, br.
59/96. i 94/96.) ministar rada i socijalne skrbi donosi

## PRAVILNIK

### O IZMJENAMA I DOPUNAMA PRAVILNIKA O IZRADI PROCJENE OPASNOSTI

Članak
1.

U
Pravilniku o izradi procjene opasnosti (»Narodne novine«, br. 48/97.) u članku
3. stavak 1. mijenja se i glasi:

»(1) Obvezu izrade procjene imaju poslodavci u
djelatnosti poljoprivrede, lova i šumarstva, ribarstva, rudarstva, prerađivačke
industrije, opskrbe električnom energijom, plinom i vodom, građevinarstvu,
prometu, skladištenju i vezama, zdravstvenoj zaštiti i socijalnoj skrbi te u
drugim djelatnostima za dijelove radnog procesa u kojima postoji mogućnost
nastanka ozljeda na radu, profesionalnih bolesti, te poremećaja u procesu rada
koji bi mogli izazvati štetne posljedice po sigurnost i zdravlje radnika.«

Iza stavka 2. dodaje se stavak 3. koji glasi:

»(3) Obvezu izrade procjene opasnosti imaju i
poslodavci čija je djelatnost različita od djelatnosti navedenih u stavku 1.
ovoga članka u slučajevima iz članka 20. stavka 5. i članka 21. stavka 5.
Zakona o zaštiti na radu (»Narodne novine«, br. 59/96. i 94/96.).«

Članak 2.

U članku 4. stavku 1. podstavku 2. iza riječi:
»nastanka« dodaju se riječi: »i veličine«.

U stavku 1. podstavku 3. iza riječi: »osnovnih«  dodaju se riječi: »i posebnih«.

Članak 3.

U članku 5. stavku 2. riječi: »se može voditi«
zamjenjuju se riječima: »vodi se«.

Članak 4.

U članku 6. stavak 2. mijenja se i glasi:

»(2)
Ukoliko je procjenu opasnosti izradila ovlaštena ustanova odnosno trgovačko društvo
za zaštitu na radu, procjena sadrži podatke o stručnjacima zaštite na radu iz
ustanove odnosno društva koji su sudjelovali u izradi procjene i odgovarajuće
podat­ke iz stavka 1. ovoga članka.«

Članak 5.

U članku 7. stavku 1. točki b. iza riječi:
»lokacijama« dodaju se riječi: »i objektima«.

U stavku 1. točki c. podstavku 6. riječ: »dr.«
zamjenjuje se riječju: »drugo«.

U stavku 1. točki c. dodaje se podstavak 7. koji
glasi:

» – izloženost opasnostima i štetnostima za žene i
mladež.«.

Članak 6.

U članku 11. stavku 1. dodaje se nova točka 1. koja
glasi:

»1. tlocrt lokacije s ucrtanim objektima«.

Dosadašnje točke 1. do 6. postaju točke 2. do 7.

Članak 7.

U članku 12. stavci 2. i 3. brišu se.

Članak 8.

    Članak 14. mijenja se i glasi:

»(1) Poslodavac iz redova radnika imenuje jednu ili
više rad­nih skupina za izradu procjene opasnosti.

(2) Radnu skupinu čine najmanje tri stručnjaka zaštite
na radu visoke stručne spreme tehničkog usmjerenja, usmjerenja zaštite na radu
odnosno usmjerenja koje odgovara djelatnosti poslodavca.

(3) Jedan član radne skupine imenuje se za voditelja.

(4) U izradi procjene sudjeluje i specijalist
medicine rada na način da procjenjuje mogućnost nastanka ozljeda na radu,
profesionalnih bolesti i bolesti u svezi s radom i veličinu rizika njihovog
nastanka.

(5) U izradi procjene iz članka 9. stavka 2. ovoga
Pravilnika sudjeluje i dipl. ing. kemijske tehnologije ili dipl. ing. kemije.

(6) Stručnjaci iz stavka 2. ovoga članka moraju biti
zaposleni kod poslodavca s najmanje polovicom radnog vremena, a struč­njaci iz
stavka 4. i 5. ovoga članka poslove vezane za izradu procjene opasnosti mogu
obavljati i na temelju ugovora o djelu.«

Članak 9.

    Članak 15. mijenja se tako da glasi:

»(1) Voditelj radne skupine mora imati najmanje pet
godina radnog iskustva u struci i položen opći i poseban dio stručnog ispita za
stručnjaka zaštite na radu u skladu s odredbama Pravilnika o polaganju stručnog
ispita stručnjaka zaštite na radu.

(2) Ostali članovi radne skupine moraju imati
najmanje trigodina radnog iskustva u struci i položen opći i posebni
dio stručnog ispita stručnjaka zaštite na radu u skladu s odredbama Pravilnika
iz stavka 1. ovoga članka.«

Članak 10.

    Članak 16. mijenja se i glasi:

»Odredbe članka 14. i 15. ovoga Pravilnika na
odgovarajući se način primjenjuju kada izradu procjene opasnosti obavlja ovlaštena
ustanova odnosno trgovačko društvo za zaštitu na radu.«

Članak 11.

Članak 17. mijenja se i glasi:

»(1) Poslodavac podnosi ministru nadležnom za rad
pisani zahtjev za izdavanje rješenja o ispunjavanju uvjeta za obavljanje
poslova na izradi procjene opasnosti uz koji prilaže dokaze o ispunjavanju
uvjeta iz članka 14. i 15. ovoga Pravilnika

(2) Rješenje iz stavka 1. ovoga članka konačno je i
protiv njega se može pokrenuti upravni spor.«

Članak 12.

Članak 21. mijenja se i glasi:

»Kada inspektor rada prilikom nadzora kod poslodavca
utvrdi da opasnosti i štetnosti utvrđene u procjeni opasnosti ne odgovaraju
stvarnom stanju, rješenjem će narediti reviziju procjene opasnosti.«

Članak 13.

U tekstu Pravilnika riječ: »zaposlenik« u određenom
padežu zamjenjuje se riječju: »radnik« u odgovarajućem padežu.

Članka 14.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 115-01/02-01/01
Urbroj: 524-08-02-04
Zagreb, 9. rujna 2002.

Ministar
            **Davorko Vidović**, v. r.

Pravilnik, NN 114/2002-1839